Ripple

XRP je skratka pre X RiPple. XRP je decentralizovaná kryptomena so zdieľanou sieťou s verejne dostupným zdrojovým kódom slúžiaca na medzištátne prevody z a do fiat mien. Písmeno x je na začiatku názvu zvolené z dôvodu označenia mien, ktoré nie sú vydávané konkrétnym štátom a jeho centrálnou bankou tak ako napr. štandardné meny €, $ a pod. XRP sa pôvodne volalo Ripple a ich materská organizácia Ripple Labs Inc., ale kvôli tomu aby sa to nemýlilo kyrptomenu premenovali na XRP a materskú organizáciu na Ripple Inc.

Charakteristické vlastnosti 
XRP je navrhnuté firmou Ripple Labs Inc. oficiálne spustené v roku 2012 naprogramované v jazyku Python a C++ trojicou programátorov Arthur Britto, David Schwartz, Ryan Fugger. Ripple Labs Inc. (teraz len Ripple Inc.) bola založená Chrisom Larsenom a Jed McCalebom. Ich CEO je Brad Garlinghouse.

Kryptomena XRP sa neťaží tak ako POW (proof of work) kryptomeny typu BTC, BCH, BSV, LTC a pod. ale funguje na báze konsenzu validátorov. XRP je tzv. premine to znamená, že všetky jednotky XRP boli vytvorené naraz pri vzniku ripple protokolu.

Od jeho spustenia bol určený maximálny počet jednotiek na 100 miliárd kusov.

Jedna jednotka XRP je deliteľná na 6 decimálnych miest t.j. na milión kusov nazývaných drops po slovensky kvapky.

Na ochranu proti spamovým transakciám sa na sieti XRP spaľuje určité malé množstvo drops (kvapiek). XRP je deflačnou kryptomenou t.j. jeho počet bude neustále klesať z dôvodu spaľovania kvapiek.

Pri založení XRP účtu je potrebné vložiť minimum 20 XRP, ktoré sú uzamknuté a slúžia ako ochrana proti spamovému zakladaniu účtov.

Pri XRP neexistuje hrozba 51%-tného útoku tak ako pri POW kryptomenách vďaka konsenzu validátorov.

Transakcie 
Rýchlosť jednej transakcie sa pohybuje v rozmedzí 1-4 sekúnd. V budúcnosti so zavedením algoritmu Cobalt bude rýchlosť jednej transakcie sekunda.

XRP je schopné na svojej sieti potvrdiť 1500tps. (transactions per second - transakcii za sekundu). Je škálovateľné až na 65 000 + transakcií za sekundu od 15. júla 2019 na úroveň VISA.

Minimálny transakčný poplatok na XRP sieti je 0.00001 XRP čo predstavuje 10 drops(kvapiek).

Viazaný účet - Escrow 
Je možné si založiť aj viazaný (vinkulovaný) účet anglicky escrow. Ten umožňuje uvolniť vložené XRP po dovŕšení vopred stanovenej podmienky napr. konkrétneho dátumu s tým, že XRP je preposlané na vopred určený účet, môže byť totožný s účtom, z ktorého bolo XRP pôvodne odoslané. Založený viazaný účet na XRP ledgeri nie je možné predčasne zrušiť, pokiaľ neobsahuje danú podmienku.

Decentralizovaná zmenáreň - DEX 
XRP ledger obsahuje DEX anglická skratka pre decentralized exchange t.j. plne funkčnú decentralizovanú zmenáreň. V decentralizovanej zmenárni XRP ledgeru sa obchodujú digitálne aktíva nazývané IOU, skratka z anglického I OWE YOU čo v preklade znamená som tvojím dlžníkom. IOU slúži na zaznamenanie ponuky alebo dopytu napr. fiat meny eura obchodníka v DEX. IOU môže vytvoriť každý kto obchoduje na DEX. Nie je limitované iba na tradičné forex fiat meny ako euro, dolár a pod. Cez IOU sa môžu zobchodovať kryptomeny, komodity, akcie, podielové fondy, tovary, služby atď. Na to aby sa dali na DEX XRP ledgeru zobchodovať akcie, komodity, podielové fondy a iné je potrebné aby ich na DEX emitoval tradičný regulovaný broker v opačnom prípade emitované akcie, komodity a pod nemajú žiadnu reálnu hodnotu.

Dopad na životné prostredie 
Kryptomena XRP má minimálny dopad na životné prostredie v porovnaní s kryptomenami založenými na algoritme POW ako sú napr. BTC a jeho forky BCH, BSV, LTC atď. Spotrebuje na svoj chod zanedbateľné množstvo elektrickej energie.

Množstvo domácnosti ktoré by mohli byť napájané spotrebovanou elektrickou energiou

Spotreba elektrickej energie na jednu transakciu

Ročná spotreba elektrickej energie

*  VISA je spoločnosť využívajúca tradičný bankový transakčný systém, nie kryptomena.

Ako získať XRP 
XRP je možné získať zamenením tradičných peňazí prípadne inej kryptomeny v zmenárni kryptomien napr. na zmenárni kraken.com, binance.com, bittrex.com a pod.

Kryptomenu XRP je možné si bezpečne uložiť na dlhodobé uskladnenie do hardware-ovej peňaženky. (Trezor, Nano ledger a iné.)

Hodnota XRP

XRP validátor 
Validátor je server overujúci a potvrdzujúci transakcie na XRP sieti. Pre úspešné potvrdenie transakcie je potrebná konečná zhoda (konsenzus) medzi validátormi 80%. Spotreba elektrickej energie serveru validátora je porovnateľná so spotrebou emailového serveru.

Verejný a súkromný kľúč 
Verejný kľúč anglicky public key slúži na identifikáciu zostatku a zobrazenie všetkých transakcií v XRP účtovnej knihe anglicky ledger-i, ktoré boli vykonané na danom konkrétnom účte od jeho založenia. Pre zistenie zostatku resp. celej histórie účtu sa nakopíruje verejný kľuč do prehliadača účtu anglicky account explorer. Oficiálny prehliadač účtu vytvorený firmou Ripple je k dispozícii na webovej adrese: xrpcharts.ripple.com. Verejný kľúč slúži aj na prijímanie platieb podobne ako IBAN. Prí preposielaní si XRP medzi burzami je dôležité zadávať k verejnému kľúču aj variabilný symbol anglicky destination tag aby na cieľovej burze vedeli rozoznať z akého účtu bola transakcia vykonaná. Pri presunoch medzi peňaženkami užívateľov alebo z burzy do súkromnej peňaženky užívateľa nie je potrebný variabilný symbol, keďže adresa je používaná iba jedným užívateľom. Verejný kľúč XRP má vždy prvé písmeno r. Je vo formáte base58. Jeho dĺžka je v rozmedzí 25-35 znakov. Používajú sa v ňom alfanumerické znaky, okrem čísla "0", veľkého písmena "O", veľkého písmena "I" malého písmena "l". Verejný kľúč je citlivý na veľkosť písmen anglicky case sensitive.  Verejný a súkromný kľúč sú vždy vygenerované súčasne ako 1 pár. Pár verejný a súkromný kľúč je štandardne generovaný kryptografickou šifrou secp256k1 rovnako ako pri BTC. Avšak na generovanie sa využíva aj nový algoritmus Ed25519. Pravdepodobnosť, že si iný užívateľ vygeneruje rovnaký pár verejný/súkromný kľúč presne zhodný ako vlastní niekto iný je 1 ku 2^128 pri šifre secp256k1.

Príklad jedného páru verejný/súkromný kľúč:

verejný kľúč (bol vygenerovaný len pre tento účel, nepoužívať ho): rG3SZY3yfpBfm3PDbsw37Z2efKtHmxFNRa
súkromný kľúč (bol vygenerovaný len pre tento účel, nepoužívať ho): shg6t2zHif6VZFVEDo1BVvTN7AVnN

Súkromný kľúč anglicky private key slúži na identifikáciu vlastníka účtu v XRP účtovnej knihe anglicky ledger. Bez súkromného kľúča nedokáže užívateľ disponovať účtom a jeho prostriedkami je to podobný princíp ako keď užívateľ bez svojho hesla nie je schopný disponovať peniazmi uloženými vo svojom internet banking-u. Hlavný rozdiel je v tom, že ak užívateľ internet banking-u banky stratí svoje heslo banka mu dokáže vygenerovať nové bez toho aby stratil možnosť použiť svoje finančné prostriedky. Ak majiteľ účtu na XRP ledger-i stratí svoj súkromný kľúč stratí úplnú možnosť disponovať svojimi prostriedkami denominovanými v XRP. V prípade hacknutia je internet banking banky a disponovanie účtom zabezpečené dvojfaktorovou autorizáciou v podobe SMS kľúča, ktorý je vždy unikátny alebo grid kartou. Ak získa hacker prístup k súkromnému kľúču užívateľ účtu stratí všetky svoje uložené prostriedky.

White paper 
White paper je dokument vydávaný často pred spustením kryptomeny obsahujúci technický opis fungovania danej technológie.

Ripple alebo XRP? 
Kryptomena XRP bola pôvodne nazvaná ripple a mala logo bledomodrej farby podobné fidget spinner-u rovnako ako je aj logo firmy ripple. Neskôr došlo k odlíšeniu z dôvodu aby sa nezamieňala firma ripple s kryptomenou ripple. Firma si ponechala logo ako mala a pre kryptomenu zvolila názov XRP = x ripple s logom čierneho X prípadne bieleho X v závislosti od podkladu.

Porovnanie kryptomien

Xrapid, XRP, ODL
Xrapid je pôvodný software vytvorený firmou Ripple na vytváranie medzištátnych prevodov. Neskôr bol premenovaný na ODL On demand liquidity, čo v preklade znamená likvidita na požiadanie. Software funguje na báze nasledujúceho princípu. Firma Ripple si zazmluvní kryptomenové burzy, ktoré majú dostupné fiat páry s kryptomenou XRP. V USA má napr. zazmluvnenú burzu Bittrex, ktorá má páry USD/XRP, XRP/USD. V Mexiku burzu Bitso s menovými pármi MXN/XRP, XRP/MXN. 

Ak chce bežný klient poslať peniaze z USA do Mexika cez spoločnosť napr. Moneygram transakcia prebieha nasledovne: 
 Klient vkladá na pobočke Moneygram USD. 
 Moneygram nakúpi okamžite za USD XRP na burze Bittrex za USD čo už má v rovnakej hodnote pripravené na Bittrexe.
 Software ODL automaticky prepošle XRP na burzu v Mexiku Bitso. 
 Automaticky v najvýhodnejšom kurze zamení XRP za MXN.
 Klient vyberajúci si peniaze si ich môže vybrať u svojho poskytovateľa prevodov v Mexiku spolupracujúceho cez ODL s Moneygram.

Celý proces je automatický, skoro okamžitý a za minimálne poplatky. Zdržanie transakcie môže spôsobiť KYC a legislatíva. Tak ako je opísaný proces z USA do Mexika to funguje aj opačne z Mexika do USA a kdekoľvek kde je vytvorený komerčne dostupný koridor firmou Ripple napr. do Filipín cez burzu coins.ph. Software Xrapid/ODL je na komerčnom trhu dostupný vo funkčnej podobe od 01.10.2018.

Partneri firmy Ripple používajúci XRP 
Švajčiarska súkromná banka Maerki Baumann & Co. AG od 29.05 umožňuje úschovu a obchodovanie kryptomeny XRP. 
Švajčiarska banka Sygnum Bank AG od 30.04.2020 umožňuje úschovu kryptomeny XRP. 
 International Money Express, Inc. (IMXI) sa stala 04.02.2020 partnerom Ripple, oznámila, že bude používať ODL s XRP. Jej služby pokrývajú medzištátne prevody v oblasti latinskej ameriky (LATAM).
 Interbank Peru (INTERBC1) oznámila 06.11.2019 partnerstvo s firmou Ripple. Je to prvá veľká banka, ktorá oznámila, že bude používať pôvodne nazvanú technológiu Xrapid teraz nazývanú ODL (on demand liquidity v preklade likviditu na požiadanie) s kryptomenou XRP.
 MoneyGram (MGI) 17.06.2019 oznámil partnerstvo s firmou Ripple. Je to prvý veľký klient firmy Ripple, ktorý bude používať kryptomenu XRP na medzištátne prevody cez technológiu Xrapid. MoneyGram druhá najväčšia spoločnosť na svete podnikajúca v sfére medzištátnych prevodov začala 02.08.2019 používať oficiálne technológiu Xrapid s kryptomenou XRP.
 Catalyst Corporate Federal Credit Union 
 Mercury FX 
 Cuallix 
 IDT corporation 
 Euro Exim Bank 
 Cambridge FX 
 FTCS 
 JNFX 
 Transpaygo 
 SendFriend

Partnerské burzy využívajúce ODL (pôvodne Xrapid) a XRP 
 Bittrex.com 16.08.2018
 Bitso.com 16.08.2018
 coins.ph 16.08.2018

Referencie

Externé odkazy 
 Oficiálna stránka tvorcov XRP - po anglicky
 Globálne fórum o XRP - po anglicky
 Portál pre vývojárov XRP - po anglicky

P2P siete
Kryptomeny